సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
హైదరాబాద్ మెట్రో ట్రైన్‌లో నాగ్ & నాని టీం!
కింగ్ నాగార్జున, నేచురల్ స్టార్ నాని మల్టీస్టారర్ కాంబినేషన్‌ మూవీ రెగ్యులర్ షూటింగ్ జరుపుకుంటున్న విషయం తెలిసిందే.
Samayam Telugu | Updated:
Mar 28, 2018, 07:56PM IST
కింగ్ నాగార్జున , నేచురల్ స్టార్ నాని మల్టీస్టారర్ కాంబినేషన్‌ మూవీకి రెగ్యులర్ షూటింగ్ జరుపుకుంటున్న విషయం తెలిసిందే. వైజయంతి మూవీస్ పతాకంపై సి అశ్వనీదత్ నిర్మిస్తున్న ప్రతిష్ఠాత్మక మల్టీస్టారర్ చిత్రంలో నాగార్జున, నాని విభిన్న పాత్రల్లో నటిస్తున్నారు. భలేమంచి రోజు, శమంతకమణి చిత్రాల దర్శకుడు టి. శ్రీరామ్ ఈ మల్టీస్టారర్‌ దర్శకత్వం వహిస్తున్నారు. ఈ చిత్రంలో నాని సరసన ‘ఛలో’ బ్యూటీ రష్మిక మండన్న హీరోయిన్‌గా నటిస్తోంది. మెలోడీ మాంత్రికుడు మణిశర్మ ఈ చిత్రానికి స్వరాలను సమకూర్చుతున్నారు.
కాగా ఉగాది నాడు (మార్చి 18) నుండి రెగ్యులర్ షూటింగ్ జరుపుకుంటున్న ఈ చిత్ర షూటింగ్ ప్రస్తుతం హైదరాబాద్‌లో శరవేగంగా జరుగుతోంది. హైదరాబాద్‌లో మియాపూర్ స్టేషన్‌లో మెట్రో ట్రైన్‌లో కొన్ని సన్నివేశాలు తీస్తున్నారు. కాగా హైదరాబాద్ మెట్రో ట్రైన్‌లో చిత్రీకరణ జరుపుకుంటున్న తొలి సినిమా ఇదే కావడం విశేషం. అందులో నాని, రశ్మిక మందన్నలతో పాటు సంపూర్ణేష్ బాబు ఉన్న సన్నివేశాలు చిత్రీకరించారు. ఈ సన్నివేశాల చిత్రీకరణతో చిత్రం మొదటి షెడ్యుల్ పూర్తి చేసుకుంది.